
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 88 


29 Ιανουάριου 2003 


ΑΠΟΦΑΣΕΙ Σ 

Αριθ. 207404 

Πρόγραμμα ελέγχου και εκρίζωσηςτης βρουκέλλωσης 
των αιγών και προβάτων. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το από 26.3.36 Β.Δ. (Α' 174) «Περί μέτρων προς πρό¬ 
ληψη και καταστολή των μεταδοτικών νόσων των κατοικί¬ 
διων ζώων». 

2. Τις διατάξεις του άρθρου 1 του Π.Δ. 133/13.4.1992 (Α’ 
66) «επιβολή υγειονομικών και λοιπών μέτρων για την 
προστασία και εξυγίανση της κτηνοτροφίας από λοιμώδη 
και παρασιτικά νοσήματα των ζώων». 

3. Το Π.Δ. 35/1995 (Α'31) «Υγειονομικοί όροι τους οποί¬ 
ους πρέπει να πληρούν τα ζώντα αιγοπρόβατα που απο¬ 
τελούν αντικείμενο συναλλαγών μεταξύ Ελλάδος και των 
άλλων κρατών-μελών της Ευρωπαϊκής Ένωσης σε συμ¬ 
μόρφωση προς την οδηγία 91/68/ΕΟΚ του Συμβουλίου 
και σε εκτέλεση της απόφασης 94/164/ΕΟΚ της Επιτρο¬ 
πής». 

4. Την απόφαση 2002/943 της Επιτροπής των Ευρωπαϊ¬ 
κών Κοινοτήτων της 28ης Νοεμβρίου 2002 για την έγκρι¬ 
ση προγραμμάτων για την εξάλειψη και την επιτήρηση 
ορισμένων ζωονόσων και για την πρόληψη ζωονόσων, τα 
οποία υποβλήθηκαν από τα κράτη μέλη για το έτος 2003. 

5. Την αρ. 353037/18.7.2000 (Β' 895) απόφαση «Μεταβί¬ 
βαση στους Γενικούς Γραμματείς, Γενικούς Διευθυντές 
και Τμηματάρχες του Υπουργείου της εξουσίας να υπο¬ 
γράφουν με εντολή Υφυπουργού». 

6. Το γεγονός ότι οι δαπάνες για την εφαρμογή του πο- 
γράμματος έχουν προβλεφθεί και μπορούν να καλυ¬ 
φθούν από τον τακτικό προϋπολογισμό του Υπουργείου 
Γεωργίας έτους 2003 στον ΚΑ 5329 - Φ29/110. 

7. Τη σχετική εισήγηση της Δ/νσης Υγείας των ζώων για 
την ανάγκη εφαρμογής του παραπάνω προγράμματος, 
αποφασίζουμε: 

Εγκρίνουμε για τη χρονική περίοδο από 1.1.2003 έως 
31.12.2003 το πρόγραμμα ελέγχου και εκρίζωσης της 
βρουκέλλωσης των αιγών και προβάτων, στο οποίο συμ¬ 
μετέχει χρηματοδοτικά και η ΕΈ. 


ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Εφαρμογή του Προγράμματος 

Το πρόγραμμα εφαρμόζεται υποχρεωτικά σε ολόκληρη 
την χώρα από τις Κτηνιατρικές Υπηρεσίες της Νομαρχια¬ 
κής Αυτοδιοίκησης, εκτός αν καθοριστεί από την Κεντρι¬ 
κή Κτηνιατρική Υπηρεσία του Υπουργείου Γεωργίας άλ¬ 
λος φορέας εφαρμογής σύμφωνα με τις κείμενες διατά- 
ξεις. 

Άρθρο 2 

Φορείς υπεύθυνοι για την εφαρμογή του 
Προγράμματος 

Α) Το Τμήμα Υγείας των Ζώων της Δ/νσης Κτηνιατρικής 
κάθε νομού είναι υπεύθυνο για την οργάνωση, τον συντο¬ 
νισμό και τον έλεγχο της εφαρμογής του προγράμματος, 
όπως επίσης και για την αξιολόγηση των αποτελεσμάτων 
της εφαρμογής του στο νομό. Επιπλέον το παραπάνω 
Τμήμα είναι υπεύθυνο για τη συλλογή των στοιχείων που 
αφορούν την εφαρμογή του προγράμματος στην περιο¬ 
χή, την αποστολή όλων των σχετικών πληροφοριών στο 
Τ μήμα Ζωοανθρωπονόσων της Δ/νσης Υγείας των Ζώων 
του Υπουργείου Γεωργίας και την εισήγηση για την έκδο¬ 
ση όλων των σχετικών αποφάσεων που αφορούν την 
εφαρμογή του προγράμματος σε επίπεδο νομού. 

Τα Αγροτικά Κτηνιατρεία σε κάθε νομό είναι υπεύθυνα 
για την εφαρμογή του προγράμματος, τον έλεγχο και τη 
σήμανση των ζώων, τη σήμανση των μολυσμένων ζώων, 
την τήρηση των μητρώων των εκτροφών, όλων των απα¬ 
ραίτητων δελτίων που αφορούν την εφαρμογή του προ¬ 
γράμματος και προβλέπονται από τις σχετικές διατάξεις 
και την έκδοση των σχετικών υγειονομικών πιστοποιητι¬ 
κών για την μετακίνηση των ζώων ή των εκτροφών για 
σφαγή ή θερινή διαβίωση. 

Β) Το Τμήμα Ζωοανθρωπονόσων της Δ/νσης Υγείας των 
Ζώων της Γενικής Δ/νσης Κτηνιατρικής είναι υπεύθυνο 
για τον συντονισμό, τον έλεγχο και την επιδημιολογική 
αξιολόγηση τηςπορείαςτου προγράμματος σε ολόκληρη 
τη χώρα και ειδικότερα σε κάθε Δ/νση Κτηνιατρικής των 
νομών που εμπλέκονται στην εφαρμογή αυτού του προ¬ 
γράμματος. Το ίδιο τμήμα συγκεντρώνει, επεξεργάζεται 
στατιστικά, αναλύει επιδημιολογικά και αξιολογείτο στοι¬ 
χεία του προγράμματος. Στην αρμοδιότητά του είναι η πα- 

ροχή όλων των πληροφοριών στις υπηρεσίες της Ευρω¬ 
παϊκής Ένωσης. 

Για το συντονισμό, τον έλεγχο και την αποτελεσματική 
εφαρμογή του προγράμματος συγκροτείται επιτροπή η 
οποία ενεργεί ως συμβουλευτικό όργανο στο Τμήμα Ζω¬ 
οανθρωπονόσων του Υπουργείου Γεωργίας. 

Η Επιτροπή αποτελείται από: 

1. Τον Δ/ντή της Δ/νσεως Υγείας των Ζώων ο οποίος εί¬ 
ναι και ο Πρόεδρος. 

2. Τον Προϊστάμενο του Τμήματος Ζωοανθρωπονόσων 
της Δ/νσης Υγείας των Ζώων ο οποίος είναι και ο Αντι¬ 
πρόεδρος. 

3. Εναν κτηνίατρο του Τμήματος Ζωοανθρωπονόσων 
του Υπουργείου Γεωργίας ως μέλος. 

4. Επιδημιολόγο ο οποίος ορίζεται με απόφαση της Γε¬ 
νικής Δ/νσης Κτηνιατρικής του Υπ. Γεωργίας και θα είναι 
ο τεχνικός σύμβουλος της επιτροπής. 

Η επιτροπή συνεδριάζει τουλάχιστον κάθε τρεις μήνες 
προκειμένου να αξιολογήσει την εφαρμογή του προ¬ 
γράμματος σε κάθε περιοχή της χώρας και σε ολόκληρη 
τη χώρα. Σε περίπτωση που οι στόχοι του προγράμματος 
δεν επιτυγχάνονται σε κάποια περιοχή, η επιτροπή εξετά¬ 
ζει την κατάσταση, σχεδιάζει και προτείνει μέτρα για την 
επίλυση τυχόν προβλημάτων στην αποτελεσματική εφαρ¬ 
μογή του προγράμματος και την επίτευξη των στόχων. 
Στην περίπτωση αυτή στην επιτροπή θα συμμετέχουν επι¬ 
πλέον: 

1. Ο Διευθυντής Κτηνιατρικής του Νομού 

2. Ο Προϊστάμενος, ή ο Υπεύθυνος Κτηνίατρος για την 
εφαρμογή των προγραμμάτων εκρίζωσης ζωοανθρωπο¬ 
νόσων που έχει ορισθεί από την Δ/νση Κτηνιατρικής. 

3. Ο Προϊστάμενος ή Κτηνίατρος του Τμήματος Δια¬ 
γνωστικής του Κτηνιατρικού Εργαστηρίου της περιοχής. 

Άρθρο 3 

Καταγραφή των εκτροφών και σήμανση των ζώων 

Όλες οι εκτροφές αιγών και προβάτων πρέπει να είναι 
δηλωμένες και καταγραμμένες στο Αγροτικό Κτηνιατρείο 
της περιοχής και τα ζώα που χρησιμοποιούνται για ανα¬ 
παραγωγή πρέπει υποχρεωτικά να φέρουν ενώτιο. Το εί¬ 
δος του ενωτίου καθορίζεται από την Κεντρική Κτηνιατρι¬ 
κή Υπηρεσία του Υπουργείου Γεωργίας. Η δήλωση, η κα¬ 
ταγραφή και η σήμανση των ζώων είναι υποχρεωτική 
σύμφωνα με τις κείμενες διατάξεις. Σε κάθε εκτροφή αι¬ 
γών ή προβάτων πρέπει να τηρείται Μητρώο που καθορί¬ 
ζεται από την Κεντρική Κτηνιατρική Υπηρεσία στο οποίο 
να αναφέρεται ο αριθμός των υπαρχόντων ζώων, όπως 
και οι μεταβολές του αριθμού των ζώων, οι οποίες οφεί¬ 
λονται σε θανάτους, γεννήσεις, σφαγή, αγορές ή πωλή- 
σεις. Το Μητρώο αυτό τηρείται στην εκτροφή και στο 
Αγροτικό Κτηνιατρείο της περιοχής στον αντίστοιχο φά- 
κελλο του κτηνοτρόφου και ενημερώνεται από τον υπεύ¬ 
θυνο κτηνίατρο του Α.Κ. της περιοχής. 

ΚΕΦΑΛΑΙΟ Β 

ΠΡΟΓΡΑΜΜΑ ΕΛΕΓΧΟΥ ΤΗΣ ΒΡΟΥΚΕΛΛΩΣΗΣ 
ΑΙΓΩΝ ΚΑΙ ΠΡΟΒΑΤΩΝ 

Άρθρο 4 

Εμβολιασμός αιγών και προβάτων 

Το πρόγραμμα ελέγχου εφαρμόζεται στην ηπειρωτική 
χώρα και στη νήσο Εύβοια. Τα μέτρα που θα εφαρμο¬ 
στούν για τον έλεγχο της νόσου είναι τα ακόλουθα: 

Α) Θα εφαρμοστεί υποχρεωτικός εμβολιασμός των 


αμνών και εριφίων ηλικίας άνω των 3 μηνών που διατη¬ 
ρούνται για αναπαραγωγή. Ο εμβολιασμός θα εφαρμο¬ 
στεί αποκλειστικά σε θηλυκά ζώα. 

Β) Θα εφαρμοστεί υποχρεωτικός εμβολιασμός των ενη¬ 
λίκων αιγών και προβάτων που δεν βρίσκονται σε κατά¬ 
σταση εγκυμοσύνης. 

Άρθρο 5 

Χορήγηση εμβολίου 

Ο εμβολιασμός των αμνών και των εριφίων όπως επίσης 
και των ενηλίκων αιγών και προβάτων διενεργείται με εμ¬ 
βόλιο ΒΕν-1 το οποίο χορηγείται στα ζώα με ενστάλαξη 
στον οφθαλμό και σε δόση η οποία περιέχει 1 X 10 ΘΡυ. 

Άρθρο 6 

Εξαιρέσεις από τον εμβολιασμό 

Απαγορεύεται ο εμβολιασμός όλων των ανηλίκων και 
ενηλίκων αρσενικών ζώων. Επίσης απαγορεύεται ο εμβο¬ 
λιασμός των ενηλίκων θηλυκών τα οποία βρίσκονται σε 
κατάσταση εγκυμοσύνης. 

Άρθρο 7 

Σήμανση εμβολιασμένων ζώων 

Τα ζώα που εμβολιάζονται θα σημαίνονται με διάστιξη 
(τατουάζ) στο αυτί. Η διάστιξη θα φέρει το γράμμα V και 
τα δύο τελευταία ψηφία του έτους εμβολιασμού . Για το 
τρέχον έτος η διάστιξη θα είναι V 03. 

Άρθρο 8 

Τεκμηρίωση εμβολιασμού 

Α. Δελτίο Εμβολιασμού. Μετά τον εμβολιασμό θα συ¬ 
μπληρώνεται και θα υπογράφεται το Δελτίο Εμβολιασμού 
υπεύθυνο κτηνίατρο που διενήργησετον εμβολιασμό. Το 
δελτίο θα εκδίδεται σε δύο αντίτυπα έκτων οποίωντο ένα 
θα παραδίδεται στον κτηνοτρόφο και θα διατηρείται στο 
αρχείο της εκτροφής και το δεύτερο θα παραμένει στο 
αρχείο του Αγροτικού Κτηνιατρείου της περιοχής και θα 
διαστηρείται στον αντίστοιχο φάκελλο του κτηνοτρόφου. 
Στο δελτίο εμβολιασμού θα αναγράφονται: 

- ο κωδικός και τα υπόλοιπα στοιχεία της εκτροφής 

- οι κωδικοί αναγνώρισης (αριθμοί ενωτίων) των εμβο¬ 
λιασμένων ζώων 

- η ημερομηνία του εμβολιασμού 

- ο αριθμός των εμβολιασθέντων ζώων 

Β. Δελτίο πορείας προγράμματος μαζικού εμβολια¬ 
σμού. Η εξέλιξη του εμβολιακού προγράμματος σε κάθε 
νομό αποτυπώνεται σε σχετικά έντυπα. Κάθε Αγροτικό 
Κτηνιατρείο συμπληρώνει τα απαραίτητα στοιχεία και 
αποστέλλει μηνιαία δελτία στη Δ/νση Κτηνιατρικής του 
νομού η οποία θα καταγράφει την πορεία του προγράμ¬ 
ματος σε ηλεκτρονική μορφή μέσω του «Προγράμματος 
παρακολούθησης εμβολιασμού». Μέσω του διαδικτύου 
θα ενημερώνεται το Τμήμα Ζωοανθρωπονόσων της 
Δ/νσης Υγείας των Ζώων της Γ ενικής Δ/νσης Κτηνιατρι¬ 
κής και το Εργαστήριο Αναφοράς για την βρουκέλλωση 
κάθε μήνα. 

Η μορφή των δελτίων καθορίζεται από σχετική εγκύκλιό 
μας. 

Άρθρο 9 

Έλεγχος αποτελεσματικότητας εμβολιασμού 

Ένα μήνα μετά την ολοκλήρωση του εμβολιασμού των 
αιγών και προβάτων σε μία περιοχή θα διενεργείται έλεγ¬ 
χος σε δείγμα εμβολιασμένων ζώων προκειμένου να εκτι- 

μηθείη αποτελεσματικότητατου εμβολιασμού. Ο τρόπος 
δειγματοληψίας και το αντίστοιχο Δελτίο Ελέγχου του Εμ¬ 
βολιασμού καθορίζεται από την σχετική εγκύκλιο του 
Τ μήματος Ζωοανθρωπονόσων της Δ/νσης Υγείας των Ζώ¬ 
ων της Γενικής Δ/νσης Κτηνιατρικής του Υπουργείου Γε- 
ωργίας. 

Άρθρο 10 

Μετακινήσεις (εμβολιασμένων) ζώων 

Απαγορεύονται οι μετακινήσεις των ποιμνίων και των 
μεμονωμένων ζώων, εκτός αν συνοδεύονται από επίσημη 
κτηνιατρική άδεια που θα εκδίδεται από το Αγροτικό Κτη¬ 
νιατρείο της περιοχής και στην οποία θα αναγράφονται: 

- ο κωδικός της εκτροφής και οι κωδικοί αναγνώρισης 
των ζώων (αριθμοί ενωτίων) που πρόκειται να μετακινη¬ 
θούν 

- το εμβολιακό καθεστώς της εκτροφής από το οποίο 
προέρχεται το/τα ζώα (εμβολιασμένα ή ανεμβολίαστα) 

- ο σκοπός της μετακίνησης 

- ο τελικός προορισμός 

Επίσημο αντίγραφο της άδειας θα στέλνεται στο Αγρο¬ 
τικό Κτηνιατρείο προορισμού έτσι ώστε να ελέγχεται η 
άφιξη του ποιμνίου ή του ζώου. Σε περίπτωση που τα με¬ 
τακινούμενα ζώα προορίζονται για σφαγή, η άδεια θαπα- 
ραδίδεται στον κρεοσκόπο κτηνίατρο. 

Γιατη θερινή μετακίνηση εντός ή εκτός του Νομού ακο¬ 
λουθούνται οι παρακάτω κανόνες: 

1. Η θερινή μετακίνηση του ποιμνίου επιτρέπεται μόνον 
μετά από την έκδοση άδειας του Αγροτικού Κτηνιατρείου 
της περιοχής χειμερινής διαβίωσης. Η άδεια θα σφραγί¬ 
ζεται από το Αγροτικό Κτηνιατρείο του τόπου προορι¬ 
σμού κατά την άφιξη του ποιμνίου. Στην άδεια μετακίνη¬ 
σης θα αναφέρεται υποχρεωτικά το εμβολιακό καθεστώς 
του ποιμνίου από πλευράς βρουκέλλωσης. 

2. Ποίμνια αιγών και προβάτων που βόσκουν σε κοινούς 
βοσκότοπους πρέπει να βρίσκονται στην ίδια κατηγορία 
εμβολιακού καθεστώτος από πλευράς βρουκέλλωσης και 
δεν επιτρέπεται η επαφή με ζώα ή ποίμνια διαφορετικού 
εμβολιακού καθεστώτος. 

Άρθρο 11 

Έλεγχος αρσενικών αιγών και προβάτων 

Στην περιοχή όπου εφαρμόζεται το πρόγραμμα ελέγ¬ 
χου της βρουκέλλωσης των αιγών και προβάτωντα αρσε¬ 
νικά ζώα που διατηρούνται για αναπαραγωγή σε μια 
εκτροφή θα ελέγχονται ορολογικά ένα έτος μετά την ολο¬ 
κλήρωση του εμβολιασμού στην εκτροφή. Σε περίπτωση 
που κάποιο ζώο δώσει θετικό αποτέλεσμα στην ορολογι- 
κή εξέταση σφάζεται και αποζημιώνεται σύμφωνα με την 
εκάστοτε ισχύουσα απόφαση οικονομικών ενισχύσεων. 

ΚΕΦΑΛΑΙΟ Γ 

ΠΡΟΣΘΕΤΑ ΜΕΤΡΑ ΓΙΑ ΤΟΝ ΕΛΕΓΧΟ ΤΗΣ 
ΒΡΟΥΚΕΛΛΩΣΗΣ 

Άρθρο 12 

Εμβολιασμός αγελαίων και βοοειδών 

Για τον αποτελεσματικότερο έλεγχο της νόσου στους 
νομούς Έβρου, (Δέλτα Εβρου), Θεσσαλονίκης (Δέλτα 
Αξιού), Σερρών, Λάρισας, Μαγνησίας (περιοχή Αλμυρού), 
Τρικάλων, Ιωαννίνων, Θεσπρωτίας, Πρέβεζας, Αιτωλοα¬ 
καρνανίας, Γρεβενών, Φθιώτιδας (περιοχή Δομοκού) 
Φλώρινας και Φωκίδας παράλληλα με τον εμβολιασμό 


των ποιμνίων αιγών και προβάτων θα διενεργηθεί εμβο¬ 
λιασμός και σε επιλεγμένες εκτροφές αγελαίων βοοει¬ 
δών, οι οποίες έρχονται σε στενή επαφή με τα ποίμνια αι¬ 
γών και προβάτων στους θερινούς βοσκότοπους και είναι 
δυνατό να μολυνθούν από ΒΓ.ΓηθΙίΙθηείε. 

Άρθρο 13 

Τρόπος εμβολιασμού 

Στις εκτροφές που θα επιλεγούν θα διενεργηθεί εμβο- 
λιασμόςτωνμόσχωνηλικίαςάνωτωνδύο (2) μηνών, όπως 
επίσης και των ενηλίκων βοοειδών που δεν βρίσκονται σε 
κατάσταση εγκυμοσύνης. Ο εμβολιασμός θα διενεργηθεί 
με εμβόλιο ΒΕΝ/-1 το οποίο θα χορηγείται στα ζώα με εν- 
στάλαξη στον οφθαλμό και σε δόση η οποία περιέχει 1 X 

ΙΟΘΕυ . 


Άρθρο 14 

Σήμανση εμβολιασμένων βοοειδών 

Τα βοοειδή που εμβολιάζονται θα σημαίνονται με διά¬ 
στιξη (τατουάζ) στο αυτί. Η διάστιξη θα φέρει το γράμμα 
V και τα δύο τελευταία ψηφία του έτους εμβολιασμού. Γ ια 
το τρέχον έτος η διάστιξη θα είναι V 03. 

Άρθρο 15 

Τεκμηρίωση εμβολιασμού αγελαίων βοοειδών 

Α. Δελτίο Εμβολιασμού. Μετά τον εμβολιασμό θα συ¬ 
μπληρώνεται και θα υπογράφεται το Δελτίο Εμβολιασμού 
από τον υπεύθυνο κτηνίατρο που διενήργησε τον εμβο¬ 
λιασμό. Το δελτίο θα εκδίδεται σε δύο αντίτυπα εκ των 
οποίων το ένα θα παραδίδεται στον κτηνοτρόφο και θα 
διατηρείται στο αρχείο της εκτροφής και το δεύτερο θα 
παραμένει στο αρχείο του Αγροτικού Κτηνιατρείου της 
περιοχής και θα διαστηρείται στον αντίστοιχο φάκελλο 
του κτηνοτρόφου. Στο δελτίο εμβολιασμού θα αναγρά¬ 
φονται: 

- ο κωδικός και τα υπόλοιπα στοιχεία της εκτροφής 

- οι κωδικοί αναγνώρισης (αριθμοί ενωτίων) των εμβο¬ 
λιασμένων ζώων 

- η ημερομηνία του εμβολιασμού 

- ο αριθμός των εμβολιασθέντων ζώων 

Β. Δελτίο πορείας προγράμματος εμβολιασμού αγελαί¬ 
ων βοοειδών. Η εξέλιξη του εμβολιακού προγράμματος 
αγελαίων βοοειδών, όπου εφαρμόζεται το πρόγραμμα, 
αποτυπώνεται στα σχετικά δελτία. Η Δ/νση Κτηνιατρικής 
του νομού συγκεντρώνει τα μηνιαία δελτία και τα στέλνει 
στο Τμήμα Ζωοανθρωπονόσων της Δ/νσης Υγείας των 
Ζώων της Γ ενικής Δ/νσης Κτηνιατρικής κάθε μήνα. 

Η μορφή των δελτίων καθορίζεται από σχετική εγκύκλιό 
μας. 

Άρθρο 16 

Έλεγχος αποτελεσματικότητας εμβολιασμού 
αγελαίων βοοειδών 

Για την αξιολόγηση του προγράμματος εμβολιασμού 
των αγελαίων βοοειδών, οι εκτροφές στις οποίες εφαρ¬ 
μόζεται εμβολιασμός θα επιτηρούνται με το «Δελτίο ελέγ¬ 
χου εκτροφής βοοειδών που εμβολιάζεται με εμβόλιο 
ΒΕν-1», το οποίο θα συμπληρώνεται υποχρεωτικά σε δύο 
αντίτυπα, εκ των οποίων το ένα θα παραμένει στην Διεύ¬ 
θυνση Κτηνιατρικής του νομού και το δεύτερο θα απο- 
στέλλεται στο Εργαστήριο Αναφοράς της Βρουκέλλω¬ 
σης. Η μορφή του δελτίου και ο τρόπος συμπλήρωσης 
του έχει καθορισθεί με σχετική εγκύκλιο του Τμήματος 

Ζωοανθρωπονόσων της Δ/νσης Υγείας των Ζώων της Γε¬ 
νικής Δ/νσης Κτηνιατρικής του Υπουργείου Γεωργίας. 

Άρθρο 17 

Εξαίρεση εκτροφής αγελαίων βοοειδών 
από τον εμβολιασμό 

Από τον εμβολιασμό είναι δυνατό να εξαιρεθούν εκτρο¬ 
φές βοοειδών αγελαίας μορφής, ασχέτως κατηγορίας 
υγειονομικού καθεστώτος, εφόσον διαπιστωθεί ότι είναι 
δυνατό να αποκτήσουν και να διατηρήσουν το καθεστώς 
του επίσημα απαλλαγμένου βρουκέλλωσης, όπως προ- 
βλέπεται από την ισχύουσα νομοθεσία. Η εξαίρεση από 
τον εμβολιασμό θα γίνεται μετά από απόφαση της Δ/νσης 
Κτηνιατρικής της Νομαρχιακής Αυτοδιοίκησης, στην 
οποία θα αναφέρονται όλα τα επιδημιολογικά δεδομένα 
τα οποία επιτρέπουν τη λήψη της απόφασης και εξασφα¬ 
λίζουν την απόκτηση και διατήρηση του επίσημα απαλ¬ 
λαγμένου βρουκέλλωσης καθεστώτος, όπως προβλέπε- 
ται από την ισχύουσα νομοθεσία και τα αντίστοιχα άρθρα 
της εκάστοτε ισχύουσας απόφασης για το πρόγραμμα 
εκρίζωσηςτης βρουκέλλωσης των βοοειδών. 

Άρθρο 18 

Εισαγωγή εμβολιασμένων αγελαίων βοοειδών σε 

εκτροφές βοοειδών που δεν εφαρμόζουν εμβολιασμό 

Απαγορεύεται η εισαγωγή αγελαίων βοοειδών που 
έχουν εμβολιαστεί, ή ανήκουν σε εκτροφές στις οποίες 
εφαρμόζεται εμβολιασμός κατά της βρουκέλλωσης σε 
εκτροφές στις οποίες δεν εφαρμόζεται εμβολιασμός κα¬ 
τά της βρουκέλλωσης. 

Άρθρο 19 

Μετακινήσεις εμβολιασμένων αγελαίων βοοειδών 

Απαγορεύονται οι μετακινήσεις του συνόλου των ζώων 
ή μεμονωμένων ζώων μιας εκτροφής αγελαίων βοοειδών 
στην οποία εφαρμόζεται εμβολιασμός κατά της βρουκέλ¬ 
λωσης, εκτός αν προορίζονται για αναπαραγωγή (σε 
εκτροφή που εφαρμόζεται επίσης εμβολιασμός), ή σφα¬ 
γή, οπότε θα συνοδεύονται απαραίτητα από επίσημη κτη¬ 
νιατρική άδεια που θα εκδίδεται από το Αγροτικό Κτηνια¬ 
τρείο της περιοχής και στην οποία θα αναφέρονται ο κω¬ 
δικός της εκτροφής προέλευσης, οι κωδικοί αναγνώ¬ 
ρισης των ζώων που μετακινούνται, ο σκοπός της μετακί¬ 
νησης και ο τελικός προορισμός του/τους. 

Μετακίνηση για αναπαραγωγή: Στην άδεια μετακίνησης 
θα αναφέρεται ότι το/τα ζώα προέρχονται από εκτροφή 
στην οποία εφαρμόζεται εμβολιασμός κατά της βρουκέλ¬ 
λωσης, καθώς επίσης και οτελικός προορισμός του/τους. 
Επίσημο αντίγραφο της άδειας μετακίνησης θα στέλνεται 
στο Αγροτικό Κτηνιατρείο προορισμού, το οποίο θα βε¬ 
βαιώνει την άφιξη του/των ζώων της εκτροφής και την ει¬ 
σαγωγή τους σε εκτροφή αγελαίων βοοειδών, στην οποία 
εφαρμόζεται επίσης εμβολιασμός κατά της βρουκέλλω¬ 
σης. 

Μετακίνηση για σφαγή: Στην άδεια μετακίνησης θα ανα- 
φέρεται ότι το/τα ζώα προέρχονται από εκτροφή στην 
οποία εφαρμόζεται εμβολιασμός κατά της βρουκέλλω¬ 
σης και προορίζονται για σφαγή. Η άδεια μετακίνησης θα 
παραδίδεται στον κρεοσκόπο κτηνίατρο, ο οποίος θα εκ¬ 
δίδει βεβαίωση σφαγής του/των ζώων. Η βεβαίωση σφα¬ 
γής θα εκδίδεται σε δύο αντίτυπα έκτων οποίων το ένα θα 
αποστέλλεται επίσημα στο Αγροτικό Κτηνιατρείο προέ¬ 
λευσης των ζώων καιτο δεύτερο θα παραμένει στο αρχείο 


του Αγροτικού Κτηνιατρείου που ανήκει το σφαγείο που 
διενεργήθηκε η σφαγή. 

Άρθρο 20 

Μετακινήσεις εμβολιασμένων εκτροφών αγελαίων 
βοοειδών για θερινές βοσκές 

Για τη θερινή μετακίνηση εντός ή εκτός του Νομού των 
εκτροφών αγελαίων βοοειδών όπου εφαρμόζεται εμβο¬ 
λιασμός κατά της βρουκέλλωσης ακολουθούνται οι πα¬ 
ρακάτω κανόνες: 

1. Πριν από τη μετακίνηση των ζώων της εκτροφής για 
θερινή διαβίωση θα ειδοποιείται το Αγροτικό Κτηνιατρείο 
του τόπου προορισμού και θα ζητείται η άδεια ώστε να 
επιτραπεί η μετακίνηση. 

2. Η άδεια μετακίνησης θα εκδίδεται από το Αγροτικό 
Κτηνιατρείο του τόπου προορισμού. 

3. Στην άδεια θα προσδιορίζεται ο χώρος βόσκησης της 
εμβολιασμένης εκτροφής και θα βεβαιώνεται ότι τα ζώα 
της εκτροφής στην οποία εφαρμόζεται εμβολιασμός δεν 
θα έρχονται για κανένα λόγο και με κανένα τρόπο σε επα¬ 
φή με βοοειδή στα οποία δεν εφαρμόζεται εμβολιασμός, 
όπως επίσης και με πρόβατα ή αίγες τα οποία ανήκουν σε 
ποίμνια που δεν έχουν εμβολιαστεί. 

4. Το έντυπο της άδειας μετακίνησης θα σφραγίζεται 
από το Αγροτικό Κτηνιατρείο του τόπου αναχώρησης 
όπως επίσης και από το Αγροτικό Κτηνιατρείο του τό¬ 
που προορισμού κατά την άφιξη των ζώων της εκτρο¬ 
φής. 

5. Το Αγροτικό Κτηνιατρείο προορισμού είναι υπεύθυνο 
για τη ν πιστή τή ρη ση των κανόνων που έχο υ ν τεθεί για τη ν 
θερινή μετακίνηση των ζώων. 

ΚΕΦΑΛΑΙΟ Δ 

ΠΡΟΓΡΑΜΜΑ ΕΚΡΙΖΩΣΗΣ ΤΗΣ ΒΡΟΥΚΕΛΛΩΣΗΣ 
ΑΙΓΩΝ ΚΑΙ ΠΡΟΒΑΤΩΝ 

I. ΓΕΝΙΚΕΣ ΔΙΑΤΑΞΕΙΣ 

Άρθρο 21 

Περιοχές εφαρμογής του προγράμματος εκρίζωσης 

Στους νομούς της νησιωτικής χώρας καθώς και στις νή¬ 
σους των νομών Αττικής, Πειραιώς, Εύβοιας, Μαγνησίας, 
Καβάλας και Έβρου, θα εφαρμοστεί πρόγραμμα για την 
εκρίζωση της νόσου από τις εκτροφές αιγών και προβά¬ 
των. 

Άρθρο 22 

Τρόπος εφαρμογής του προγράμματος εκρίζωσης 
της βρουκέλλωσης αιγών και προβάτων 

Τα μέτρα που θα εφαρμοστούν για την εκρίζωση της νό¬ 
σου είναι τα ακόλουθα: 

1. Απαγορεύεται ο εμβολιασμός των ζώων με εμβόλιο 
κατά της βρουκέλλωσης των αιγών και προβάτων. 

2. Θα πραγματοποιείται ορολογικός έλεγχος των ζώων 
ηλικίας άνω των 6 μηνών στο σύνολο των ποιμνίων που 
εκτρέφονται στην περιοχή όπου εφαρμόζεται το πρό¬ 
γραμμα για την εκρίζωση της νόσου. Ο ορολογικός έλεγ¬ 
χος θα πραγματοποιείται με την εξέταση δείγματος από 
τα ζώα της εκτροφής. Το μέγεθοςτου δείγματος που εξε¬ 
τάζεται από κάθε εκτροφή καθορίζεται από την σχετική 
εγκύκλιο του Τμήματος Ζωοανθρωπονόσων της Δ/νσης 
Υγείας των Ζώων της Γ ενικής Δ/νσης Κτηνιατρικής του 
Υπουργείου Γεωργίας. 

Άρθρο 23 

Ορισμοί ορολογικών δοκιμών 

Για τους σκοπούς της εφαρμογής του προγράμματος 
εκρίζωσηςτης βρουκέλλωσηςτων μικρών μηρυκαστικών 
ως ορολογικές δοκιμές εννοούνται οι: 

- δοκιμή με χρωματισμένο βρουκελλικό αντιγόνο ρυθμι¬ 
σμένο ως προς το ρΗ (Βοεθ ΒθηραΙ) 

- δοκιμή σύνδεσης του συμπληρώματος (ΟΡΤ) 

- κάθε άλλη δοκιμή η οποία έχει εγκριθεί από τα όργανα 
της Ε.Ε. 

Άρθρο 24 

Χαρακτηρισμός των εκτροφών αιγών και προβάτων 
σε σχέση με τη βρουκέλλωση 

Γ ια τους σκοπούς της εφαρμογής του προγράμματος 
εκρίζωσηςτης βρουκέλλωσηςτων μικρών μηρυκαστικών 
οι εκτροφές αιγών και προβάτων χαρακτηρίζονται ως: 

Α) Εκτροφές αγνώστου υγειονομικού καθεστώτος (ΜΙ) 

Β) Εκτροφές αρνητικές ως προς την βρουκέλλωση (Μ2) 

Γ) Εκτροφές απαλλαγμένες βρουκέλλωσης (Μ3) 

Δ) Εκτροφές επίσημα απαλλαγμένες βρουκέλλωσης 
(Μ4) 

Ε) Εκτροφές μολυσμένες από βρουκέλλωση (Μ+) 
Άρθρο 25 

Προϋποθέσεις για τον χαρακτηρισμό των εκτροφών 
αιγών ή προβάτων σε σχέση με τη βρουκέλλωση 

Οι εκτροφές αιγών και προβάτων χαρακτηρίζονται ως 
προς τη βρουκέλλωση υπό τις ακόλουθες προϋποθέσεις: 

Εκτροφή αιγών ή προβάτων αγνώστου υγειονομικού 
καθεστώτος (ΜΙ). 

Εκτροφή αιγών ή προβάτων αγνώστου υγειονομικού 
καθεστώτος (ΜΙ) ως προς τη βρουκέλλωση χαρακτηρί¬ 
ζεται η εκτροφή για την οποία δεν υπάρχει καμία πληρο¬ 
φορία όσον αφορά τη βρουκέλλωση και οι αίγες ή τα πρό¬ 
βατα που την συγκροτούν δεν έχουν υποστεί ποτέ έλεγχο 
για τη διάγνωση της βρουκέλλωσης. 

Εκτροφή αιγών ή προβάτων αρνητική ως προς τη βρου¬ 
κέλλωση (Μ2). 

Εκτροφή αιγών ή προβάτων αρνητική στη βρουκέλλω¬ 
ση (Μ2) χαρακτηρίζεται: 

- Η εκτροφή αγνώστου υγειονομικού καθεστώτος ως 
προς τη βρουκέλλωση (Μ 1), της οποίας όλα τα ζώα ή αντι¬ 
προσωπευτικό δείγμα των ζώων ηλικίας άνω των 6 μηνών 
έχουν υποβληθεί σε μία ορολογική εξέταση με αρνητικά 
αποτελέσματα. 

- Η μολυσμένη από βρουκέλλωση εκτροφή (Μ+), της 
οποίας όλα τα ζώα ηλικίας άνω των 6 μηνών έχουν αντι- 
δράσει αρνητικά σε μία ορολογική δοκιμή, η οποία έγινε 
τουλάχιστον 6 μήνες μετά την εξυγίανση της εκτροφής. Η 
εκτροφή θεωρείται ως εξυγιανθείσα εάν όλα τα ζώα ηλι¬ 
κίας άνω των 6 μηνών έχουν αντιδράσει αρνητικά σε μία 
ορολογική δοκιμή, η οποία έγινε 60 ημέρες μετά τη σφα¬ 
γή και του τελευταίου θετικού ζώου και την ολοκλήρωση 
των διαδικασιών καθαρισμού και απολύμανσης. 

Εκτροφή αιγών ή προβάτων απαλλαγμένη βρουκέλλω¬ 
σης (Μ3). 

Εκτροφή αιγών ή προβάτων απαλλαγμένη βρουκέλλω¬ 
σης (Μ3) χαρακτηρίζεται η εκτροφή στην οποία έχει 
πραγματοποιηθεί εμβολιασμός και της οποίας: 

- Όλα τα ευαίσθητα στη βρουκέλλωση ζώα είναι απαλ¬ 
λαγμένα κλινικών συμπτωμάτων βρουκέλλωσης τουλάχι¬ 
στον επί 12 μήνες. 


- Όλα ή ορισμένα ζώατης εκτροφής μπορεί να έχουν εμ¬ 
βολιαστεί κατά της βρουκέλλωσης με εμβόλιο ΒΕ\/-1 ή 
άλλο εμβόλιο το οποίο έχει εγκριθεί από τα αρμόδια όρ¬ 
γανα της Ε.Ε. 

- Όλα τα ζώα της εκτροφής να έχουν δώσει αρνητικό 
αποτέλεσμα σε δύο ορολογικές δοκιμές, από τις οριζό¬ 
μενες στο παρόν, οι οποίες διενεργήθηκαν σε διάστημα 
μεγαλύτερο από 6 μήνες. Στα ζώα που έχουν εμβολιαστεί 
οφθαλμικά, η πρώτη ορολογική δοκιμή πρέπει να διενερ- 
γηθεί τουλάχιστον 6 μήνες μετά τον εμβολιασμό. 

- Μετά την ολοκλήρωση των δοκιμών βρουκέλλωσης τα 
ζώα της εκτροφής δεν έρχονται σε επαφή με ζώα χαμη¬ 
λότερου υγειονομικού καθεστώτος ως προς τη βρουκέλ¬ 
λωση, οπότε στην εκτροφή θα υπάρχουν ζώα που ή έχουν 
γεννηθεί στην εκτροφή ή προέρχονται από εκτροφή 
απαλλαγμένη ή επίσημα απαλλαγμένη βρουκέλλωσης 
και πληρούν τις προϋποθέσεις για την εισαγωγή τους σε 
εκτροφή απαλλαγμένη βρουκέλλωσης. 

Εκτροφή αιγών ή προβάτων επίσημα απαλλαγμένη 
βρουκέλλωσης (Μ4). 

Εκτροφή αιγών ή προβάτων επίσημα απαλλαγμένη 
βρουκέλλωσης (Μ4) χαρακτηρίζεται η εκτροφή στην 
οποία: 

- Δεν υπάρχουν ζώα που να έχουν εμβολιαστεί τα τε¬ 
λευταία 2 έτη με εμβόλιο ΒΕν-1 ή άλλο εμβόλιο το οποίο 
έχει εγκριθεί από τα αρμόδια όργανα της Ε.Ε. 

- Όλα τα ευαίσθητα στη βρουκέλλωση ζώα είναι απαλ¬ 
λαγμένα κλινικών συμπτωμάτων βρουκέλλωσης τουλάχι¬ 
στον επί 12 μήνες . 

- Όλα τα ζώα της εκτροφής ηλικίας άνω των 6 μηνών 
έχουν δώσει αρνητικό αποτέλεσμα σε δύο ορολογικές 
δοκιμές, από τις οριζόμενες στο παρόν, οι οποίες διενερ¬ 
γήθηκαν σε διάστημα τουλάχιστον 6 μηνών. 

- Μετά την ολοκλήρωση των δοκιμών βρουκέλλωσης τα 
ζώα της εκτροφής δεν έρχονται σε επαφή με ζώα χαμη¬ 
λότερου υγειονομικού καθεστώτος ως προς τη βρουκέλ¬ 
λωση, οπότε στην εκτροφή θα υπάρχουν ζώα που ή έχουν 
γεννηθεί στην εκτροφή ή προέρχονται από εκτροφή 
απαλλαγμένη ή επίσημα απαλλαγμένη βρουκέλλωσης 
και πληρούν τις προϋποθέσεις για την εισαγωγή τους σε 
εκτροφή απαλλαγμένη βρουκέλλωσης. 

Εκτροφή αιγών ή προβάτων μολυσμένη από βρουκέλ¬ 
λωση (Μ+). 

Εκτροφή αιγών ή προβάτων μολυσμένη από βρουκέλ¬ 
λωση (Μ+) θεωρείται: 

- Η εκτροφή αιγών ή προβάτων αγνώστου υγειονομικού 
καθεστώτος (ΜΙ) ή αρνητική (Μ2) ως προς την βρουκέλ¬ 
λωση στην οποία ανήκει έστω και ένα ζώο, το οποίο κατά 
την ορολογική δοκιμή έδωσε θετικό αποτέλεσμα. 

- Η εκτροφή αιγών ή προβάτων απαλλαγμένη (Μ3) ή επί¬ 
σημα απαλλαγμένη βρουκέλλωσης (Μ4) στην οποία ανή¬ 
κει έστω και ένα ζώο, στο οποίο έχει επιβεβαιωθεί μετά 
από μικροβιολογική εξέταση η ύπαρξη της βρουκέλλας ή 
τα αποτελέσματα επιδημιολογικής και κλινικής έρευνας 
δηλώνουν μόλυνση από βρουκέλλα. 

Άρθρο 26 

Μετακινήσεις ζώων και εκτροφών 

Οι μετακινήσεις των ποιμνίων και των μεμονωμένων ζώ¬ 
ων απαγορεύονται εκτός αν συνοδεύονται από επίσημη 
κτηνιατρική άδεια που θα εκδίδεται από το Αγροτικό Κτη¬ 
νιατρείο της περιοχής. Στην άδεια θα αναφέρεται η υγει¬ 
ονομική κατάσταση του ποιμνίου από το οποίο προέρχε- 

ται το ζώο, ο σκοπός της μετακίνησης και ο τελικός προο¬ 
ρισμός. Επίσημο αντίγραφο της άδειας θα αποστέλλεται 
στο Αγροτικό Κτηνιατρείο προορισμού έτσι ώστε να ελέγ¬ 
χεται η άφιξη του ποιμνίου ή του ζώου. 

Οι κανόνες για την θερινή μετακίνηση εντός ή εκτός του 
Νομού είναι οι παρακάτω: 

1. Η θερινή μετακίνηση του ποιμνίου επιτρέπεται μετά 
από έκδοση άδειας του Αγροτικού Κτηνιατρείου της πε¬ 
ριοχής χειμερινής διαβίωσης. Η άδεια θα σφραγίζεται 
από το Αγροτικό Κτηνιατρείο του τόπου προορισμού κα¬ 
τά την άφιξη του ποιμνίου. Στην άδεια μετακίνησης θα 
αναφέρεται υποχρεωτικά η υγειονομική κατάσταση του 
ποιμνίου από πλευράς βρουκέλλωσης. 

2. Ποίμνια αιγών και προβάτων που βόσκουν σε κοινούς 
βοσκότοπους πρέπει να βρίσκονται στην ίδια κατηγορία 
από πλευράς βρουκέλλωσης και δεν επιτρέπεται η επαφή 
με ζώα ή ποίμνια αγνώστου ή χαμηλότερου υγειονομικού 
καθεστώτος. 

Άρθρο 27 

Μετακινήσεις ζώων στην περιοχή όπου εφαρμόζεται 
το πρόγραμμα εκρίζωσης 

Απαγορεύεται η μετακίνηση ζώντων ζώων από την ηπει¬ 
ρωτική χώρα, όπου εφαρμόζεται το πρόγραμμα ελέγχου, 
στην περιοχή όπου εφαρμόζεται το πρόγραμμα εκρίζω¬ 
σης της νόσου . 

II. ΜΕΤΡΑ ΓΙΑ ΤΗΝ ΕΚΡΙΖΩΣΗ ΤΗΣ ΒΡΟΥΚΕΛΛΩΣΗΣ 
Άρθρο 28 

Διαδικασία χαρακτηρισμού εκτροφών αιγών ή προβάτων 
αγνώστου υγειονομικού καθεστώτος ως προς τη 
βρουκέλλωση (ΜΙ) σε εκτροφές επίσημα 
απαλλαγμένες (Μ4) 

Στην κατηγορία Μ1 εντάσσονται όλες οι εκτροφές αι¬ 
γών ή προβάτων για τις οποίες δεν υπάρχει ιστορικό σε 
σχέση με τη βρουκέλλωση μικρών μηρυκαστικών. Η δια¬ 
δικασία χαρακτηρισμού των εκτροφώντης παραπάνω κα¬ 
τηγορίας ως επίσημα απαλλαγμένες βρουκέλλωσης (Μ4) 
είναι η ακόλουθη: 

- Όλα τα ζώα ή αντιπροσωπευτικό δείγμα από όλα τα 
ζώα της εκτροφής ηλικίας άνω των 6 μηνών υποβάλλεται 
σε ορολογική εξέταση. Το μέγεθος του δείγματος είναι 
τέτοιο, ώστε με επίπεδο εμπιστοσύνης 95% να αποδει- 
κνύεται ότι ποσοστό μικρότερο από 4% των ζώων είναι μο- 
λυσμένο από βρουκέλλωση. (Σχετικός πίνακας για το μέ¬ 
γεθος του δείγματος έχει συμπεριληφθεί σε σχετική 
εγκύκλιο του Τμήματος Ζωοανθρωπονόσων της Δ/νσης 
Υγείας των Ζώων της Γενικής Δ/νσης Κτηνιατρικής του 
Υπουργείου Γεωργίας). 

Α. Εάν τα αποτελέσματα της πρώτης ορολογικής δοκι¬ 
μής είναι αρνητικά, τότε η εκτροφή χαρακτηρίζεται αρνη¬ 
τική ως προς τη βρουκέλλωση (Μ2). 

Στις εκτροφές Μ2 όλα τα ζώα ηλικίας άνω των 6 μηνών 
υποβάλλονται σε ορολογική δοκιμή σε διάστημα μεγαλύ¬ 
τερο των 6 μηνών από την προηγούμενη. 

Εάν τα αποτελέσματα και της δεύτερης ορολογικής δο¬ 
κιμής είναι αρνητικά, η εκτροφή χαρακτηρίζεται ως επί¬ 
σημα απαλλαγμένη βρουκέλλωσης (Μ4) υπό την προϋ¬ 
πόθεση ότι: 

- Στο διάστημα μεταξύ των δοκιμών τα ζώα της εκτροφής 
δεν έχουν έλθει σε επαφή με ζώα εκτροφών χαμηλότερου 
υγειονομικού καθεστώτος ως προς τη βρουκέλλωση. 


- Καταγράφονται και διερευνώνται όλες οι αποβολές και 
δεν έχει διαπιστωθεί αποβολή η οποία να οφείλεται σε 
βρουκέλλα. 

- Όλα τα ζώα που έχουν εισέλθει στην εκτροφή προέρ¬ 
χονται από εκτροφές αιγών ή προβάτων επίσημα απαλ¬ 
λαγμένες βρουκέλλωσης και έχουν δώσει αρνητικά απο¬ 
τελέσματα σε δύο ορολογικές δοκιμές οι οποίες απέχουν 
μεταξύ τους τουλάχιστον 6 εβδομάδες. Κατά τη διάρκεια 
των ορολογικών δοκιμών το/τα ζώα πρέπει να είναι σε 
απομόνωση και να μην έχουν έλθει σε επαφή με τα υπό¬ 
λοιπα ζώα της εκτροφής, μέχρις ότου αποδειχθεί ότι δί¬ 
νουν αρνητικό αποτέλεσμα στις απαιτούμενες ορολογι- 
κές εξετάσεις. 

- Στην εκτροφή δεν υπάρχει κανένα ζώο εμβολιασμένο 
κατά της βρουκέλλωσης τα δύο τελευταία χρόνια. 

Β. Εάν έστω και ένα ζώο που ανήκει σε εκτροφή ΜΙ ή Μ2 
δώσει θετικό αποτέλεσμα στην ορολογική εξέταση, η 
εκτροφή χαρακτηρίζεται ως μολυσμένη από βρουκέλλω¬ 
ση (Μ+). 

Άρθρο 29 

Λήψη μέτρων σε εκτροφή αιγών ή προβάτων 
μολυσμένη από βρουκέλλωση (Μ+) 

Τα μέτρα που λαμβάνονται στη μολυσμένη από βρου¬ 
κέλλωση εκτροφή είναι τα ακόλουθα: 

1. Η εκτροφή τίθεται σε απομόνωση και απαγορεύεται 
η είσοδος και η έξοδος από αυτή ζώων ευαίσθητων ειδών 
στη βρουκέλλωση. 

2. Εξαιρούνται της απαγόρευσης εξόδου τα ζώα που 
προορίζονται για άμεση σφαγή και εξέρχονται με ειδική 
άδεια που εκδίδεται από το Α.Κ. της περιοχής. 

3. Τα μολυσμένα ζώα καταγράφονται, σημαίνονται με 
διάτρηση του δεξιού αυτιού σε σχήμα Δ και απομονώνο¬ 
νται από τα υπόλοιπα ζώα της εκτροφής μέχρι την σφαγή 
τους. 

4. Διενεργείται επιδημιολογική έρευνα προκειμένου να 
διαπιστωθεί η πηγή μόλυνσης, όπως επίσης και να επιση- 
μανθούν εκτροφές αιγών ή προβάτων οι οποίες είναι επι- 
δημιολογικά συνδεδεμένες με την μολυσμένη εκτροφή. 
Τα στοιχεία της επιδημιολογικής έρευνας θα καταγράφο¬ 
νται στο «Δελτίο Επιδημιολογικής Διερεύνησης» η μορφή 
και το περιεχόμενο του οποίου εχει καθοριστεί με εγκύ¬ 
κλιο του Τμήματος Ζωοανθρωπονόσων της Δ/νσης Υγεί¬ 
ας των Ζώων της Γ ενικής Δ/νσης Κτηνιατρικής. 

5. Τα έμβρυα όπως επίσης και οι εμβρυϊκοί υμένες που 
αποβάλλονται συλλέγονται, αφού ληφθούν όλα τα απα¬ 
ραίτητα μέτρα προστασίας του προσωπικού και απο- 
στέλλονται στο Κτηνιατρικό Εργαστήριο της περιοχής, 
προκειμένου να διενεργηθούν οι απαραίτητες εργαστη¬ 
ριακές εξετάσεις για την επιβεβαίωση της νόσου. 

6. Εφόσον στην εκτροφή υπάρχουν ζώα ευαίσθητων ει¬ 
δών στη βρουκέλλωση, αυτά ελέγχονται ορολογικά. Επί¬ 
σης σε ορολογική εξέταση υποβάλλονται και οι σκύλοι 
που τυχόν υπάρχουν στην εκτροφή. 

7. Το γάλα που προέρχεται από τα μολυσμένα ζώα συ¬ 
γκεντρώνεται σε ξεχωριστό δοχείο και είναι δυνατό να 
χρησιμοποιηθεί μόνο στην εκμετάλλευση αυτή για την 
διατροφή των ζώων και την παρασκευή τυριών ωρίμαν- 
σης αφού προηγουμένως υποστεί την κατάλληλη θερμι¬ 
κή επεξεργασία (Απόφαση Συμβουλίου 90/242/ΕΌΚ). 

8. Το γάλα που προέρχεται από τα μη μολυσμένα ζώα 
της μολυσμένης εκτροφής χρησιμοποιείται σύμφωνα με 
τις διατάξεις του άρθρου 3 παρ. 2 του Π.Δ. 56/95 (Α’ 45). 

9. Η κόπρος και η στρωμνή των ζώων συγκεντρώνεται σε 
ειδικό σημείο και ψεκάζεται καθημερινά με το κατάλληλο 
απολυμαντικό. Δεν απαιτείται ψεκασμός με απολυμαντικό 
εάν η κόπρος καλύπτεται με στρώμα χώματος. Απαγορεύε¬ 
ται η μεταφορά της κόπρου και της στρωμνής εκτός εκτρο¬ 
φής πριν περάσουν τουλάχιστον τρεις εβδομάδες από τον 
ψεκασμό της με απολυμαντικό, όπως επίσης και η χρήση 
της κόπρου για λίπανση καλλιεργειών ή λαχανικών. 

10. Η στρωμνή ή η χορτονομή που έχουν έλθει σε επα¬ 
φή με τα υγρά της αποβολής ή του τοκετού όπως επίσης 
και με τον πλακούντα ή τα έμβρυα των μολυσμένων ζώων 
καταστρέφονται με θερμότητα ή ενταφιάζονται μετά από 
ψεκασμό με το κατάλληλο απολυμαντικό. 

11. Υλικά που έχουν έλθει σε επαφή με τα υγρά της απο¬ 
βολής ή του τοκετού όπως επίσης και με τον πλακούντα ή 
τα έμβρυα των μολυσμένων ζώων απολυμαίνονται με 
βρασμό ή μετά από ψεκασμό η εμβάπτιση στο κατάλληλο 
απολυμαντικό. 

12. Η σφαγή των μολυσμένων ζώων πρέπει να διενερ- 
γείται το αργότερο εντός 30 ημερών από την ημέρα που 
αυτά θα χαρακτηριστούν ως μολυσμένα. Η μεταφοράτων 
ζώων στο σφαγείο γίνεται μετά από σχετική άδεια του Α.Κ 
της περιοχής και αφού ληφθούν όλα τα απαραίτητα μέ¬ 
τρα για να μην επεκταθεί η μόλυνση. 

13. Στο σφάγιο των μολυσμένων ζώων εκτελείται λε¬ 
πτομερής κρεοσκοπικός έλεγχος και κατάσχονται τα όρ¬ 
γανα που προβλέπεται από τις κείμενες διατάξεις. Επίσης 
συλλέγονται δείγματα και αποστέλλονται στο αρμόδιο 
κτηνιατρικό εργαστήριο για ιστολογική και βακτηριολογι- 
κή εξέταση προκειμένου να επιβεβαιωθεί η ύπαρξη της 
νόσου. 

14. Μετά τη σφαγή και του τελευταίου μολυσμένου ζώ¬ 
ου διενεργείται καθαρισμός και απολύμανση των χώρων 
και των εργαλείων της εκτροφής, υπό την επίβλεψη του 
Α.Κ. της περιοχής. 

15. Μετά την ολοκλήρωση των διαδικασιών απολύμαν¬ 
σης στην εκτροφή εκδίδεται πιστοποιητικό απολύμανσης 
σε δύο αντίτυπα. Το ένα αντίτυπο παραδίδεται στον κτη- 
νοτρόφο και τηρείται στο αρχείο της εκτροφής και το άλ¬ 
λο αντίτυπο τηρείται στο αρχείο του Αγροτικού Κτηνια¬ 
τρείου της περιοχής όπως έχει καθοριστεί με εγκύκλιο 
του Τμήματος Ζωοανθρωπονόσων της Δ/νσης Υγείας των 
Ζώων της Γενικής Δ/νσης Κτηνιατρικής. 

Άρθρο 30 

Διαδικασία για την εξυγίανση εκτροφής αιγών ή 

προβάτων μολυσμένης από βρουκέλλωση (Μ+) και 
την απόκτηση του επίσημα απαλλαγμένου από 
βρουκέλλωση καθεστώτος (Μ4) 

Η διαδικασία για την εξυγίανση εκτροφής μολυσμένης 
από βρουκέλλωση (Μ+) είναι η ακόλουθη: 

1. Όλα τα ζώα της εκτροφής ηλικίας άνω των 6 μηνών 
ελέγχονται με μία ορολογική δοκιμή 60 ημέρες μετά τη 
σφαγή του τελευταίου θετικού ζώου και την ολοκλήρωση 
των διαδικασιών καθαρισμού και απολύμανσης. 

2. Εάν τα αποτελέσματα του πρώτου ορολογικού ελέγ¬ 
χου είναι αρνητικά, διενεργείται δεύτερη ορολογική δοκι¬ 
μή σε όλα τα ζώα ηλικίας άνω των 6 μηνών, σε διάστημα 
όχι μικρότερο των 6 μηνών από την προηγούμενη. 

3. Εάν τα αποτελέσματα και του δεύτερου ορολογικού 
ελέγχου είναι αρνητικά, η εκτροφή χαρακτηρίζεται ως Μ2 
και αίρονται τα περιοριστικά μέτρα που ισχύουν στις μο- 
λυσμένες εκτροφές. 


4. Στις εκτροφές Μ2 διενεργείται ορολογικός έλεγχος 
σε όλα τα ζώα ηλικίας άνω των 6 μηνών, σε διάστημα με¬ 
γαλύτερο από 6 μήνες και μικρότερο από 12 μήνες από 
τον προηγούμενο. 

5. Εφόσον τα αποτελέσματα και του τρίτου ορολογικού 
ελέγχου είναι αρνητικά, η εκτροφή χαρακτηρίζεται ως 
επίσημα απαλλαγμένη βρουκέλλωσης (Μ4) υπό την προ¬ 
ϋπόθεση ότι ισχύουν όσα αναφέρονται στα Άρθρα 25 και 
29 της παρούσας απόφασης. 

Άρθρο 31 

Διατήρηση του επίσημα απαλλαγμένου βρουκέλλωσης 
καθεστώτος (Μ4) σε εκτροφές αιγών ή προβάτων 

που βρίσκονται σε περιοχή που δεν έχι αναγνωριστεί 
ως επίσημα απαλλαγμένη βρουκέλλωσης 

Προκειμένου μια εκτροφή αιγών ή προβάτων επίσημα 
απαλλαγμένη βρουκέλλωσης (Μ4), η οποία βρίσκεται σε 
περιοχή που δεν έχει χαρακτηριστεί ως επίσημα απαλ¬ 
λαγμένη βρουκέλλωσης, να διατηρήσει το χαρακτηρισμό 
της πρέπει: 

- Να έχει διενεργηθεί ορολογικός έλεγχος σε όλα τα ζώα 
ηλικίας άνω των 6 μηνών με αρνητικά αποτελέσματα, του¬ 
λάχιστο 6 μήνες μετά από το χαρακτηρισμό της εκτροφής 
ως επίσημα απαλλαγμένης βρουκέλλωσης. Σε περίπτωση 
που ο χαρακτηρισμός του επίσημα απαλλαγμένου έχει απο¬ 
δοθεί μετά από δύο ελέγχους στο σύνολο των ζώων άνω 
των 6 μηνών και ο πρώτος έλεγχος δεν ήταν δειγματοληπτι¬ 
κός, τότε ο αναφερόμενος έλεγχος δεν απαιτείται. 

- Όλα τα ζώα που συγκροτούν την εκτροφή να είναι 
απαλλαγμένα από τα κλινικά συμπτώματα της βρουκέλ¬ 
λωσης τους τελευταίους 12 μήνες. 

- Τα ζώα που εισέρχονται στην εκτροφή να πληρούν 
τους όρους και τις προϋποθέσεις που απαιτούνται για την 
εισαγωγή τους σε εκτροφή επίσημα απαλλαγμένη βρου¬ 
κέλλωσης. 

- Να διενεργείται κάθε έτος ένας ορολογικός έλεγχος 
σε αντιπροσωπευτικό δείγμα ζώων της εκτροφής. Στο 
δείγμα θα περιλαμβάνονται: 

1. Όλα τα αρσενικά ζώα ηλικίας άνω των 6 μηνών. 

2. Όλα τα νέα ζώα που εισήλθαν στην εκτροφή κατά τη 
διάρκεια του έτους. 

3. Το 25% των θηλυκών ζώων που διατηρούνται για ανα¬ 
παραγωγή ή παράγουν γάλα με ελάχιστο δείγμα ανά 
εκτροφή 50 θηλυκά ζώα. Σε περίπτωση που ο αριθμόςτων 
ζώων της εκτροφής είναι μικρότερος του 50, τότε θα διε- 
νεργείται ορολογικός έλεγχος στο σύνολο των ζώων της 
εκτροφής. 

Άρθρο 32 

Συχνότητα διεξαγωγής των ορολογικών δοκιμών 
σε περιοχή (νομός) που δεν έχει αναγνωριστεί 
ως επίσημα απαλλαγμένη βρουκέλλωσης 

Σε ένα νομό, ο οποίος δεν έχει αναγνωριστεί ως επίση¬ 
μα απαλλαγμένος βρουκέλλωσης, η συχνότητα διεξαγω¬ 
γής των δοκιμών σε εκτροφές αιγών ή προβάτων επίσημα 
απαλλαγμένων βρουκέλλωσης είναι δυνατό να εκτελείται 
κάθε τρία έτη εφόσον: 

- Το 99% των εκτροφών αιγών ή προβάτων που βρίσκο¬ 
νται στην περιοχή (νομός) είναι επίσημα απαλλαγμένες 
βρουκέλλωσης και 

- Οι εκτροφές, οι οποίες δεν είναι επίσημα απαλλαγμέ¬ 
νες βρίσκονται υπό επίσημη επιτήρηση ή εφαρμόζουν 
πρόγραμμα εκρίζωσηςτης νόσου. 

Άρθρο 33 

Αναστολή χαρακτηρισμού εκτροφής αιγών ή προβάτων 
ως επίσημα απαλλαγμένης βρουκέλλωσης (Μ4) 

Το καθεστώς του επίσημα απαλλαγμένου βρουκέλλω¬ 
σης (Μ4) μιας εκτροφής αιγών ή προβάτων αναστέλλεται 
σε περίπτωση που: 

- Τα ζώα της εκτροφής έχουν έλθει σε επαφή με αίγες ή 
πρόβατα που ανήκουν σε εκτροφή χαμηλότερου υγειο¬ 
νομικού καθεστώτος ως προς τη βρουκέλλωση. 

- Δεν έχουν διενεργηθεί οι προβλεπόμενοι έλεγχοι για 
τηνδιατήρηση του καθεστώτος του επίσημα απαλλαγμέ¬ 
νου (Άρθρο 31 της παρούσας απόφασης). 

- Ένα ή περισσότερα ζώα της εκτροφής μετά από τη διε¬ 
ξαγωγή κλινικών ή εργαστηριακών εξετάσεων κρίθηκαν 
ύποπτα βρουκέλλωσης και έχουν απομονωθεί ή σφαγεί. 
Η αναστολή του χαρακτηρισμού διατηρείται μέχρις ότου 
επιβεβαιωθεί επίσημα η παρουσία ή μη της βρουκέλλω¬ 
σης. 

Άρθρο 34 

Διαδικασία αποκατάστασης του επίσημα απαλλαγμένου 
βρουκέλλωσης καθεστώτος (Μ4) σε εκτροφή 

αιγών ή προβάτων όταν αυτό βρίσκεται σε αναστολή 

Στις εκτροφές αιγών ή προβάτων στις οποίες το καθε¬ 
στώς του επίσημα απαλλαγμένου (Μ4) βρίσκεται σε ανα¬ 
στολή, αυτό αποκαθίσταται μετά από την ακόλουθη δια¬ 
δικασία κατά περίπτωση: 

Α. Σε περίπτωση που το καθεστώς της εκτροφής έχει 
ανασταλεί λόγω μη τήρησης των όρων του προγράμμα¬ 
τος ή αν τα ζώα της εκτροφής ήλθαν σε επαφή με ζώα 
εκτροφής χαμηλότερου υγειονομικού καθεστώτος ως 
προς τη βρουκέλλωση: 

- Το καθεστώς του επίσημα απαλλαγμένου αποκαθί- 
σταται μετά από την υποβολή σε ορολογική δοκιμή όλων 
των αιγών ή προβάτων της εκτροφής ηλικίας άνω των 6 
μηνών με αρνητικά αποτελέσματα. 

Β. Σε περίπτωση που το καθεστώς της εκτροφής έχει 
ανασταλεί εξαιτίας του ότι ένα ή περισσότερα ζώα της 
εκτροφής μετά από την διεξαγωγή κλινικών ή εργαστη¬ 
ριακών εξετάσεων κρίθηκαν ύποπτα βρουκέλλωσης και: 

- Ολα τα ύποπτα ζώα έχουν σφαγεί αμέσως: Το καθεστώς 
του επίσημα απαλλαγμένου αποκαθίσταται μετά από την 
υποβολή όλων των ζώων της εκτροφής ηλικίας άνω των 6 
μηνών σε δύο ορολογικές δοκιμές με αρνητικά αποτελέ¬ 
σματα. Η πρώτη ορολογική δοκιμή διενεργείται 30 ημέρες 
μετά την απομάκρυνση και του τελευταίου ύποπτου ζώου 
και την ολοκλήρωση του καθαρισμού και της απολύμανσης 
των χώρων και των εργαλείων της εκτροφής και η δεύτερη 
τουλάχιστον 3 μήνες μετά την πρώτη. 

- Η μόλυνση από βρουκέλλα έχει επιβεβαιωθεί και η 
εκτροφή βρίσκεται σε περιοχή επίσημα απαλλαγμένη 
βρουκέλλωσης: τότε διατάσσεται η άμεση σφαγή όλων 
των μολυσμένων ζώων όπως και όλων των ζώων που είναι 
ύποπτα βρουκέλλωσης. 

Άρθρο 35 

Άρση και αποκατάσταση του χαρακτηρισμού εκτροφής 
αιγών και προβάτων ως επίσημα απαλλαγμένης 
βρουκέλλωσης (Μ4) 

Το καθεστώς του επίσημα απαλλαγμένου βρουκέλλω¬ 
σης (Μ4) μιας εκτροφής αιγών ή προβάτων αίρεται και αυ¬ 
τή χαρακτηρίζεται ως μολυσμένη από βρουκέλλα (Μ+) 
σε περίπτωση που επιβεβαιωθεί η μόλυνση των ζώων της 


εκτροφής μετά από την διεξαγωγή των απαραίτητων ερ¬ 
γαστηριακών εξετάσεων και την απομόνωση βρουκέλ- 
λας, την εκδήλωση κλινικών συμπτωμάτων ή επιδημιολο- 
γικής έρευνας όπου να αποδεικνύεται η μόλυνση. 

Εάν η μολυσμένη εκτροφή βρίσκεται σε περιοχή η 
οποία δεν έχει χαρακτηρισθεί ως επίσημα απαλλαγμένη, 
το καθεστώς του επίσημα απαλλαγμένου αποκαθίσταται 
σύμφωνα με την διαδικασία εξυγίανσης των μολυσμένων 
εκτροφών (Άρθρο 29). 

Άρθρο 36 

Π ροϋποθέσεις για την εισαγωγή ζώων σε εκτροφές 
αιγών ή προβάτων επίσημα απαλλαγμένων 
βρουκέλλωσης (Μ4) 

Η εισαγωγή αιγών ή προβάτων σε εκτροφές επίσημα 
απαλλαγμένες βρουκέλλωσης (Μ4) επιτρέπεται με την 
προϋπόθεση ότι: 

1. Τα ζώα που πρόκειται να εισαχθούν έχουν γεννηθεί 
και προέρχονται από εκτροφή αιγών ή προβάτων επίσημα 
απαλλαγμένης βρουκέλλωσης (Μ4) ή απαλλαγμένης 
βρουκέλλωσης (Μ3). 

2. Φέρουν ατομική σήμανση. 

3. Δεν έχουν εμβολιαστεί κατά της βρουκέλλωσης ή αν 
έχουν εμβολιασθεί, ο εμβολιασμός να έχει πραγματοποι¬ 
ηθεί τουλάχιστον προ δύο ετών. 

4. Πριν από την αναχώρησή τους βρίσκονται σε απομό¬ 
νωση στην εκτροφή προέλευσης και κατά τη διάρκεια της 
απομόνωσης να έχουν δώσει αρνητικά αποτελέσματα σε 
δύο ορολογικούς ελέγχους που έγιναν σε διάστημα 6 
εβδομάδων. 

Άρθρο 37 

Διατήρηση του απαλλαγμένου βρουκέλλωσης 
καθεστώτος σε εκτροφή αιγών ή προβάτων (Μ3) 

Προκειμένου μια εκτροφή αιγών ή προβάτων απαλλαγ¬ 
μένη βρουκέλλωσης (Μ3) να διατηρήσει το χαρακτηρι¬ 
σμό της πρέπει: 

- Όλα τα ζώα που συγκροτούν την εκτροφή να είναι 
απαλλαγμένα από τα κλινικά συμπτώματα της βρουκέλ¬ 
λωσης τους τελευταίους 12 μήνες. 

- Τα ζώα που εισέρχονται στην εκτροφή να πληρούν 
τους όρους του Άρθρου 41 της παρούσας απόφασης. 

- Να διενεργείται κάθε έτος ένας ορολογικός έλεγχος 
με αρνητικά αποτελέσματα σε αντιπροσωπευτικό δείγμα 
ζώων της εκτροφής. Στο δείγμα θα περιλαμβάνονται: 

1. Όλα τα αρσενικά ζώα ηλικίας άνω των 6 μηνών. 

2. Όλα τα ζώα που εισήλθαν στην εκτροφή κατά τη διάρ¬ 
κεια του έτους. 

3. Το 25% των θηλυκών που διατηρούνται για αναπαρα¬ 
γωγή ή παράγουν γάλα με ελάχιστο δείγμα ανά εκτροφή 50 
θηλυκά ζώα. Σε περίπτωση που ο αριθμός των ζώων της 
εκτροφής είναι μικρότερος του 50, τότε θα διενεργείται 
ορολογικός έλεγχος στο σύνολο των ζώων της εκτροφής. 

- Να ισχύουν οι προϋποθέσεις για τον χαρακτηρισμό 
της εκτροφής ως Μ3 σύμφωνα με το Άρθρο 25 της πα¬ 
ρούσας απόφασης. Τα ζώα που έχουν εμβολιαστεί 
οφθαλμικά ασχέτως ηλικίας να δίνουν αρνητικά αποτελέ¬ 
σματα σε ορολογική δοκιμή η οποία θα διενεργηθεί του¬ 
λάχιστον 6 μήνες μετά τον εμβολιασμό. 

Άρθρο 38 

Αναστολή χαρακτηρισμού εκτροφής αιγών ή προβάτων 
ως απαλλαγμένης βρουκέλλωσης (Μ3) 

Το καθεστώς του απαλλαγμένου βρουκέλλωσης (Μ3) 

μιας εκτροφής αιγών ή προβάτων αναστέλλεται σε περί¬ 
πτωση που: 

- Τα ζώα της εκτροφής έχουν έλθει σε επαφή με αίγες ή 
πρόβατα που ανήκουν σε εκτροφή χαμηλότερου υγειο¬ 
νομικού καθεστώτος ως προς τη βρουκέλλωση. 

- Δεν έχουν διενεργηθεί οι προβλεπόμενοι έλεγχοι για 
την διατήρηση του απαλλαγμένου καθεστώτος. 

- Ένα ή περισσότερα ζώα της εκτροφής μετά από την 
διεξαγωγή κλινικών ή εργαστηριακών εξετάσεων κρίθη- 
καν ύποπτα βρουκέλλωσης και έχουν σφαγεί. 

Άρθρο 39 

Αποκατάσταση του απαλλαγμένου καθεστώτος 
βρουκέλλωσης (Μ3) 

Στις εκτροφές αιγών ή προβάτων στις οποίες το καθε¬ 
στώς του απαλλαγμένου βρουκέλλωσης (Μ3) βρίσκεται 
σε αναστολή, αυτό αποκαθίσταται μετά από την ακόλου¬ 
θη διαδικασία κατά περίπτωση: 

Α. Σε περίπτωση που το καθεστώς της εκτροφής έχει 
ανασταλεί λόγω μη τήρησης των όρων του προγράμμα¬ 
τος ή αν τα ζώα της εκτροφής ήλθαν σε επαφή με ζώα 
εκτροφής χαμηλότερου υγειονομικού καθεστώτος ως 
προς τη βρουκέλλωση: 

- Το καθεστώς του απαλλαγμένου αποκαθίσταται μετά 
από την υποβολή σε ορολογική δοκιμή όλων των ζώων 
της εκτροφής ηλικίας άνω των 6 μηνών με αρνητικά απο¬ 
τελέσματα. 

- Τα ζώα που έχουν εμβολιαστεί οφθαλμικά ασχέτως 
ηλικίας δίνουν αρνητικά αποτελέσματα σε ορολογική δο¬ 
κιμή η οποία θαδιενεργηθείτουλάχιστονθ μήνες μετά τον 
εμβολιασμό. 

Β. Σε περίπτωση που το καθεστώς της εκτροφής έχει 
ανασταλεί εξαιτίας του ότι ένα ή περισσότερα ζώα της 
εκτροφής μετά από τη διεξαγωγή κλινικών ή εργαστηρια¬ 
κών εξετάσεων κρίθηκαν ύποπτα βρουκέλλωσης και εάν 
το/τα ύποπτα ζώα έχουν σφαγεί και δεν είναι πλέον δια¬ 
θέσιμα: 

- Το καθεστώς του απαλλαγμένου αποκαθίσταται μετά 
από την υποβολή όλων των ζώων της εκτροφής ηλικίας 
άνω των 6 μηνών σε δύο ορολογικές δοκιμές με αρνητικά 
αποτελέσματα . Η πρώτη ορολογική δοκιμή διενεργείται 
30 ημέρες μετά την απομάκρυνση και του τελευταίου 
ύποπτου ζώου και την ολοκλήρωση του καθαρισμού και 
της απολύμανσης των χώρων και των εργαλείων της 
εκτροφής και η δεύτερη τουλάχιστον 3 μήνες μετά την 
πρώτη. 

- Τα ζώα που έχουν εμβολιαστεί οφθαλμικά ασχέτως 
ηλικίας δίνουν αρνητικά αποτελέσματα σε ορολογική δο¬ 
κιμή η οποία θαδιενεργηθείτουλάχιστονθ μήνες μετά τον 
εμβολιασμό. 

Άρθρο 40 

Άρση και αποκατάσταση του χαρακτηρισμού εκτροφής 
αιγών ή προβάτων ως απαλλαγμένης βρουκέλλωσης (Μ3) 

Το καθεστώς του απαλλαγμένου βρουκέλλωσης (Μ3) 
μιας εκτροφής αιγών ή προβάτων αίρεται και αυτή χαρα¬ 
κτηρίζεται ως μολυσμένη από βρουκέλλα (Μ+) σε περί¬ 
πτωση που επιβεβαιωθεί η μόλυνση των ζώων της εκτρο¬ 
φής μετά από την διεξαγωγή των απαραίτητων εργαστη¬ 
ριακών εξετάσεων και την απομόνωση βρουκέλλας, την 
εκδήλωση κλινικών συμπτωμάτων ή επιδημιολογικής 
έρευνας όπου να αποδεικνύεται η μόλυνση. 

Στις μολυσμένες εκτροφές (Μ + ) το καθεστώς του 


απαλλαγμένου βρουκέλλωσης (Μ3) αποκαθίσταται σύμ¬ 
φωνα με την διαδικασία εξυγίανσης των μολυσμένων 
εκτροφών (Άρθρο 29). 

- Οι ορολογικές δοκιμές που θα διενεργηθούν σε ζώα 
που έχουν εμβολιαστεί οφθαλμικά ασχέτως ηλικίας πρέ¬ 
πει να δίνουν αρνητικά αποτελέσματα εφόσον έχουν διε¬ 
νεργηθεί τουλάχιστον 6 μήνες μετά τον εμβολιασμό. 

Άρθρο 41 

Προϋποθέσεις για την εισαγωγή ζώων σε εκτροφές 
αιγών ή προβάτων απαλλαγμένων βρουκέλλωσης (Μ3) 

Η εισαγωγή αιγών ή προβάτων σε εκτροφές απαλλαγ¬ 
μένες βρουκέλλωσης (Μ3) επιτρέπεται με την προϋπόθε¬ 
ση ότι: 

1. Τα ζώα που πρόκειται να εισαχθούν έχουν γεννηθεί 
και προέρχονται από εκτροφή αιγών ή προβάτων επίσημα 
απαλλαγμένης βρουκέλλωσης (Μ4) ή απαλλαγμένης 
βρουκέλλωσης (Μ3). 

2. Φέρουν ατομική σήμανση. 

3. Δεν έχουν εμβολιαστεί κατά της βρουκέλλωσης ή αν 
έχουν εμβολιαστεί ο εμβολιασμός να έχει πραγματοποιη¬ 
θεί τουλάχιστον προ δύο ετών. 

4. Πριν από την αναχώρησή τους βρίσκονται σε απομό¬ 
νωση στην εκτροφή προέλευσης και κατά τη διάρκεια της 
απομόνωσης έχουν δώσει αρνητικά αποτελέσματα σε 
δύο ορολογικούς ελέγχους που έγιναν σε διάστημα 6 
εβδομάδων. 

Σε εκτροφή αιγών ή προβάτων απαλλαγμένης βρου¬ 
κέλλωσης (Μ3) είναι δυνατό να επιτραπεί η εισαγωγή εμ¬ 
βολιασμένων ζώων υπό τις παρακάτω προϋποθέσεις: 

1. Εάν τα ζώα είναι εμβολιασμένα να έχουν εμβολιαστεί 
σε ηλικία μικρότερη των 7 μηνών και ο εμβολιασμός να 
έχει διενεργηθεί προ 15 ημερών από την είσοδό τους στην 
εκτροφή. 

2. Εάν τα ζώα έχουν εμβολιαστεί σε ηλικία μεγαλύτερη 
των 7 μηνών οφθαλμικά, ο εμβολιασμός να έχει διενεργη¬ 
θεί τουλάχιστον πριν από 6 μήνες, πριν από την αναχώρη¬ 
σή τους τα ζώα να βρίσκονται σε απομόνωση στην εκτρο¬ 
φή προέλευσης και κατά τη διάρκεια της απομόνωσης να 
έχουν δώσει αρνητικά αποτελέσματα σε δύο ορολογι- 
κούς ελέγχους που έγιναν σε διάστημα 6 εβδομάδων. 

Άρθρο 42 

Χαρακτηρισμός περιοχής ως επίσημα απαλλαγμένης 
βρουκέλλωσης 

Προκειμένου η χώρα ή μία περιοχή (νομός) να χαρα¬ 
κτηριστεί ως επίσημα απαλλαγμένη βρουκέλλωσης είναι 
απαραίτητο: 

- Το 99,8% των εκτροφών αιγών ή προβάτων να έχουν 
χαρακτηριστεί ως επίσημα απαλλαγμένες ή 

- Να μην έχει καταγραφεί επισήμως καμία περίπτωση 
βρουκέλλωσης για τουλάχιστον 5 χρόνια. 

- Ο εμβολιασμός να έχει σταματήσει πριν από τουλάχι¬ 
στον 3 χρόνια. 

- Να καταγράφονται, να γνωστοποιούνται και να διε- 
ρευνώνται λεπτομερώς όλες οι περιπτώσεις αποβολών 
στις εκτροφές αιγών ή προβάτων. 

- Να εφαρμόζεται στην περιοχή το πρόγραμμα εκρίζω- 
σης όπως προβλέπεται στην ισχύουσα νομοθεσία και τα 
σχετικά άρθρα της παρούσας απόφασης. 

- Να είναι σε εφαρμογή στην περιοχή σύστημα αναγνώ¬ 
ρισης των ζώων έτσι ώστε να είναι δυνατή η παρακολού¬ 
θηση των μετακινήσεων των ζώων και η διαπίστωση της 

εκτροφής προέλευσης και προορισμού κάθε μετακινού¬ 
μενου ζώου. 

Άρθρο 43 

Διατήρηση του χαρακτηρισμού της περιοχής ως 
επίσημα απαλλαγμένης βρουκέλλωσης 

Προκειμένου να διατηρηθεί ο χαρακτηρισμός του επί¬ 
σημα απαλλαγμένου βρουκέλλωσης στη χώρα ή σε πε¬ 
ριοχή (νομός) αυτής πρέπει: 

- Να πληρούνται οι όροι που τίθενται για την απόδοση 
του χαρακτηρισμού της χώρας ή περιοχής ως επίσημα 
απαλλαγμένης (Άρθρο 42 της παρούσας απόφασης). 

- Το πρώτο έτος μετά την αναγνώριση της περιοχής ή 
της χώρας ως επίσημα απαλλαγμένης βρουκέλλωσης να 
πραγματοποιείται έλεγχος: 

1. Σε δείγμα ζώων στις εκτροφές ή στα σφαγεία έτσι 
ώστε να αποδεικνύεται με αξιοπιστία 99% ότι ποσοστό 
εκτροφών μικρότερο από 0,2% είναι μολυσμένο,ή 

2. Στο 10 % των ζώων ηλικίας άνω των 6 μηνών που 
εκτρέφονται στην περιοχή. 

- Το δεύτερο έτος μετά την αναγνώριση της περιοχής ή 
της χώρας ως επίσημα απαλλαγμένης βρουκέλλωσης να 
πραγματοποιείται έλεγχος: 

1. Σε δείγμα ζώων στις εκτροφές ή στα σφαγεία έτσι 
ώστε να αποδεικνύεται με αξιοπιστία 95% ότι ποσοστό 
εκτροφών μικρότερο από 0,2% είναι μολυσμένο, ή 

2. Στο 5 % των ζώων ηλικίας άνω των 6 μηνών που εκτρέ¬ 
φονται στην περιοχή. 

Άρθρο 44 

Τεκμηρίωση ελέγχων 

Α. Δελτίο ορολογικών εξετάσεων για τη βρουκέλλωση 
των αιγών και προβάτων 

Τα αιμοδείγματα θα αποστέλλονται στα αρμόδια κτη¬ 
νιατρικά εργαστήρια με το Δελτίο Ορολογικών Εξετάσε¬ 
ων για την καταγραφή των δειγμάτων και την γνωστοποί¬ 
ηση των αποτελεσμάτων σε τρία αντίτυπα. Τ ο πρωτότυπο 
παραμένει στο εργαστήριο που διενήργησε τις εξετά¬ 
σεις, ένα αντίτυπο χορηγείται στον παραγωγό και τηρεί¬ 
ται στο αρχείο της εκτροφής και το τρίτο αντίτυπο παρα¬ 
μένει στο Αγροτικό Κτηνιατρείο της περιοχής στον ατομι¬ 
κό φάκελλο του κτηνοτρόφου. 

Β. Πιστοποιητικό απολύμανσης 

Μετά τη διενέργεια εργασιών καθαρισμού και απολύ¬ 
μανσης συμπληρώνεταιτο σχετικό έντυπο σε δύο αντίτυ¬ 
πα. Το ένα αντίτυπο παραδίδεται στον κτηνοτρόφο και τη¬ 
ρείται στο αρχείο της εκτροφής. Το άλλο αντίτυπο τηρεί¬ 
ται στο αρχείο του Αγροτικού Κτηνιατρείου της περιοχής 
στον ατομικό φάκελλο του κτηνοτρόφου. 

Γ. Δελτίο πορείας προγράμματος εκρίζωσης της βρου¬ 
κέλλωσης 

Η εξέλιξη του προγράμματος ελέγχου της βρουκέλλω¬ 
σης σε κάθε νομό και η επιδημιολογική κατάσταση απο- 
τυπώνονται σε σχετικά έντυπα. Κάθε νομός συμπληρώνει 
τα απαραίτητα στοιχεία και αποστέλλει τα δελτία στο Τμή- 
μα Ζωοανθρωπονόσων της Δ/νσης Υγείας των Ζώων της 
Γ ενικής Δ/νσης Κτηνιατρικής κάθε μήνα. 

Δ. Δελτίο επιδημιολογικής διερεύνησης 

Σε κάθε μολυσμένη εκτροφή διεξάγεται επιδημιολογική 
έρευνα τα στοιχεία της οποίας καταγράφονται σε σχετικό 
έντυπο το οποίο θα τηρείται στο Αγροτικό Κτηνιατρείο 
προκειμένου ναεκτιμηθείτοπρόβληματης μόλυνσης στην 
περιοχή και θα ενημερώνεται η Διεύθυνση Κτηνιατρικής 


του νομού ώστε να ληφθούν τα απαραίτητα μέτρα. Σε πε¬ 
ριπτώσεις καθολικής σφαγής αντίγραφο του δελτίου επι- 
δημιολογικής διερεύνησης αποστέλλεται στο Τμήμα Ζωο¬ 
ανθρωπονόσων της Γενικής Διέυθυνσης Κτηνιατρικής. 

Η μορφή των παραπάνω εντύπων έχει καθορισθεί με 
σχετική μας εγκύκλιο. 

III. ΣΦΑΓΕΣ ΚΑΙ ΑΠΟΖΗΜΙΩΣΕΙΣ ΜΟΛΥΣΜΕΝΩΝ ΑΠΟ 
ΒΡΟΥΚΕΛΛΩΣΗ ΑΙΓΩΝ ΚΑΙ ΠΡΟΒΑΤΩΝ 

Άρθρο 45 

Σφαγή μολυσμένων από βρουκέλλωση ζώων 

Τα μολυσμένα ζώα σφάζονται υποχρεωτικά το συντο¬ 
μότερο δυνατό υπό την επίβλεψη κτηνιάτρου. Τα μολυ¬ 
σμένα ζώα πρέπει να σφαγούν εντός 30 ημερών από την 
ημέρα της γνωστοποίησης του αποτελέσματος στον ιδιο¬ 
κτήτη σε προκαθορισμένο σφαγείο και σε συγκεκριμένη 
ημέρα και ώρα που ορίζει με απόφαση της η Διεύθυνση 
Κτηνιατρικής του νομού. Τα σφάγια υφίστανται κρεοσκο- 
πικό έλεγχο σύμφωνα με τις κείμενες διατάξεις. 

Άρθρο 46 

Καθολική σφαγή μολυσμένης από βρουκέλλωση 
εκτροφής 

Σε περίπτωση που σε μία εκτροφή το 50% των ζώων 
ή/και περισσότερο βρεθούν μολυσμένα, τότε το σύνολο 
των ζώων σφάζεται. Σε περίπτωση που σε μία εκτροφή κα¬ 
τά την πρώτη ορολογική εξέταση το 25% - 50% των ζώων 
δώσει θετικό αποτέλεσμα και στη δεύτερη επαναληπτική 
ορολογική εξέταση 60 μέρες μετά, τουλάχιστον το 25% 
των υπολοίπων ζώων δώσει επίσης θετικό αποτέλεσμα, 
τότε το σύνολο των ζώων σφάζεται. 

Σε ειδικές περιπτώσεις και προκειμένου να επιταχυνθεί 
η εκρίζωση της νόσου σε μία περιοχή ή προκειμένου να 
προληφθεί η επέκταση της είναι δυνατό να διαταχθεί η 
ολική σφαγή ποιμνίων ακόμα και αν δεν πληρούνται οι 
προϋποθέσεις της παραπάνω παραγράφου. 

Σε όλες τις περιπτώσεις καθολικής σφαγής η σφαγή 
των ζώων γίνεται μετά από πρόταση επιτροπής και την 
άδεια της Κεντρικής Κτηνιατρικής Υπηρεσίας του Υπουρ¬ 
γείου Γεωργίας. Η επιτροπή αποτελείται από τον Προϊ¬ 
στάμενο του Τμήματος Υγείας των Ζώων της Κτηνιατρι¬ 
κής Υπηρεσίας του νομού, έναν κτηνίατρο του Αγροτικού 
Κτηνιατρείου της περιοχής και έναν επιδημιολόγο, ο οποί¬ 
ος ορίζεται από την Κεντρική Κτηνιατρική Υπηρεσία του 
Υπουργείου Γεωργίας. Η επιτροπή προκειμένου να υπο¬ 
βάλλει την πρότασή της μελετά τους επιδημιολογικούς 
παράγοντες που συντελούν στη μόλυνση της εκτροφής, 
συμπληρώνει το Δελτίο της Επιδημιολογικής Διερεύνη- 
σης και συντάσσει σχετικό πρακτικό. Το πρακτικό μαζί με 
το Δελτίο Επιδημιολογικής Διερεύνησης αποστέλλεται 
στο Τμήμα Ζωοανθρωπονόσων της Γενικής Διεύθυνσης 
Κτηνιατρικής που είναι η αρμόδια αρχή για την έκδοση 
της σχετικής απόφασης καθολικής σφαγής. 

Άρθρο 47 

Αποζημιώσεις ζώων που σφάχτηκαν σε εφαρμογή του 
προγράμματος εκρίζωσης της βρουκέλλωσης των 
βοοειδών 

Ολα τα ζώα που θα σφαγούν κατά την εφαρμογή του 
προγράμματος αποζημιώνονται σύμφωνα με τις εκάστο- 
τε ετήσιες αποφάσεις οικονομικών ενισχύσεων για την 
εξυγίανση του κτηνοτροφικού κεφαλαίου της χώρας των 
Υπουργών Γεωργίας και Οικονομικών. Η αποζημίωση των 

ζώων καταβάλλεται στους ιδιοκτήτες το αργότερο εντός 
90 ημερών από την ημέρα σφαγής των ζώων τους. 

Άρθρο 48 

Επανασύσταση εκτροφής μετά από ολική σφαγή 

των ζώων 

Σε περίπτωση που όλα τα ζώα μιας εκτροφής έχουν 
σφαγεί, πριν την επανεισαγωγή ζώων στην εκτροφή, τα 
κτίρια, οι εγκαταστάσεις και τα εργαλεία της εκτροφής 
πρέπει να καθαριστούν και να απολυμανθούν υπό την επί¬ 
βλεψη κτηνιάτρου του Αγροτικού Κτηνιατρείου της πε¬ 
ριοχής. Μετά την ολοκλήρωση των διαδικασιών καθαρι¬ 
σμού και απολύμανσης των χώρων της εκτροφής εκδίδε- 
ται το σχετικό πιστοποιητικό από τον υπεύθυνο κτηνίατρο 
του Α.Κ. της περιοχής. Τα ζώα που θα συγκροτήσουν το 
νέο ποίμνιο πρέπει να προέρχονται από εκτροφές επίση¬ 
μα απαλλαγμένες (Μ4). 

IV. ΕΡΓΑΣΤΗΡΙΑΚΟΣ ΕΛΕΓΧΟΣ ΚΑΙ ΔΙΑΓΝΩΣΗ 
ΤΗΣ ΒΡΟΥΚΕΛΛΩΣΗΣ ΑΙΓΩΝ ΚΑΙ ΠΡΟΒΑΤΩΝ 

Άρθρο 49 

Τρόπος εφαρμογής ορολογικού ελέγχου 

Ο ορός των ζώων υφίσταται εξέταση με βρουκελλικό 
αντιγόνο ρυθμισμένο ωςπροςτο ρΗ (Βοεθ ΒθηραΙ). Σε πε¬ 
ρίπτωση θετικού αποτελέσματος ο θετικός ορός εξετάζε¬ 
ται με τη δοκιμή Σύνδεσης του Συμπληρώματος. Ο ορός 
θεωρείται ως θετικός εάν ο τίτλος είναι ίσος ή μεγαλύτε¬ 
ρος από 20 υΟΕΕ. 

Σε περίπτωση που το 5% των ζώων μιας εκτροφής αντι- 
δράσει θετικά στην εξέταση με βρουκελλικό αντιγόνο 
ρυθμισμένο ως προς το ρΗ (Βοεθ Βθγ^βΙ), τότε όλοι οι 
οροί των ζώων της εκτροφής εξετάζονται με Σύνδεση του 
Συμπληρώματος. Στις μολυσμένες εκτροφές κάθε ορός 
αίματος που θα δώσει θετικό ή ύποπτο αποτέλεσμα σε οι- 
αδήποτε ορολογική εξέταση θεωρείται ότι ανήκει σε μο- 
λυσμένο ζώο, το οποίο θα πρέπει να απομακρυνθεί από 
την εκτροφή. 

Άρθρο 50 

Διερεύνηση και καταγραφή αποβολών 

Όλες οι περιπτώσεις αποβολών που συμβαίνουν σε 
εκτροφές προβάτων ή αιγών στις περιοχές που εφαρμό¬ 


ζεται πρόγραμμα εκρίζωσης της νόσου (νησιωτική χώρα) 
θα δηλώνονται υποχρεωτικά και θα καταγράφονται στο 
Αγροτικό Κτηνιατρείο της περιοχής, το οποίο θα τηρεί ει¬ 
δικό αρχείο των αποβολών που έχουν δηλωθεί στη ζώνη 
ευθύνης του. Σε περίπτωση που θα δηλωθεί αποβολή θα 
διενεργείται επιδημιολογική έρευνα και θα λαμβάνονται 
τα κατάλληλα δείγματα για μικροβιολογικό, ιστολογικό ή 
ορολογικό έλεγχο από το αρμόδιο Κτηνιατρικό Εργαστή¬ 
ριο προκειμένου να προσδιοριστεί το αίτιο της αποβολής. 
Τα στοιχεία που αφορούν τις αποβολές συμπληρώνονται 
στο «Δελτίο αναφοράς/διερεύνησης αποβολών» που έχει 
καθοριστεί με εγκύκλιο του Τμήματος Ζωοανθρωπονό¬ 
σων της Δ/νσης Υγείας των Ζώωντης Γενικής Δ/νσης Κτη¬ 
νιατρικής του Υπουργείου Γεωργίας. 

V. ΕΙΔΙΚΕΣ ΔΙΑΤΑΞΕΙΣ 

Άρθρο 51 

Θεραπεία της βρουκέλλωσης 

Απαγορεύονται όλες οι ενέργειες σε μολυσμένα από 
βρουκέλλωση πρόβατα ή αίγες που αποσκοπούν στη θε¬ 
ραπεία τους. 

VI. ΤΕΛΙΚΕΣ ΔΙΑΤΑΞΕΙΣ 

Άρθρο 52 

Ενημέρωση αρμοδίων οργάνων για την πορεία του 
προγράμματος εκρίζωσης της βρουκέλλωσης 
αιγών και προβάτων 

Η Γενική Διεύθυνση Κτηνιατρικής του Υπουργείου Γε¬ 
ωργίας έχει την υποχρέωση να παρέχει όλες τις πληρο¬ 
φορίες που αφορούν την εφαρμογή του προγράμματος 
ελέγχου και εκρίζωσης της βρουκέλλωσης των αιγών και 
προβάτων και να στέλνει σχετικές εκθέσεις για την πορεία 
του προγράμματος στον προβλεπόμενο χρόνο στην Επι¬ 
τροπή της Ευρωπαϊκής Ένωσης για το 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2003 

Με εντολή Υφυπουργού 

Ο Γ ενικός Γ ραμματέας 
ΠΑΝ.ΚΟΛΥΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙπΙΙρ: νννννν.6ί.9Γ - β-ιτΐ3ίΙ: \λ/θ 5 ιτι 351 θγ @ θΐ.ρτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310)423 956 ΗΡΑΚΛΕΙΟ - Πλ. Ελευθερίας 1-Τ.Κ. 711 10 (2810) 396223 

ΛΕΣΒΟΣ - Πλ. Κωνσταντινουπόλεως 

(2610) 638 109 Τ.Κ. 811 00 Μυτιλήνη (22510)46 888/47 533 

(26510) 87215 ΒΟΛΟΣ - Ν. Γάτσου 20 - 2ας Νοεμβρίου 

(25310) 22 858 Τ.Κ. 383 33 (24210) 31435-36 

(2410) 597449 ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 


(26610) 89 127/89 120 ΚΑΛΑΜΑΤΑ - Διοικητήριο - Τ.Κ.241 00 


(27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θυιΌ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































